CELEX: 52005XG0407(01)
Language: lv
Date: 2005-02-21 00:00:00
Title: Padomes secinājumi (izglītība/jaunatnes lietas/kultūra) — 2005. gada 21. februāris par izglītību un apmācību saistībā ar Lisabonas stratēģijas vidusposma pārskatu

7.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 85/1
            
         
      PADOMES SECINĀJUMI (IZGLĪTĪBA/JAUNATNES LIETAS/KULTŪRA)
   
   2005. gada 21. februāris
   par izglītību un apmācību saistībā ar Lisabonas stratēģijas vidusposma pārskatu
   (2005/C 85/01)
   EIROPAS SAVIENĪBAS PADOME,
   ņemot vērā
   
               1.
            
            
               jauno Eiropas Savienības stratēģisko mērķi, kas noteikts Lisabonas Eiropadomes sanāksmē 2000. gada 23.–24. martā un atkārtoti apstiprināts Stokholmas Eiropadomes sanāksmē 2001. gada 23. un 24. martā, proti, kļūt par “konkurētspējīgāko un dinamiskāko uz zinātnes atziņām balstīto ekonomiku pasaulē ar ilgtspējīgu ekonomisko izaugsmi, ar darbavietām, kuru kļūst arvien vairāk un kuras kļūst arvien labākas, un ar plašāku sociālo kohēziju”,
            
         
               2.
            
            
               būtisko mūžizglītības, kas ietver visas izglītošanās formas un visus izglītības un apmācības līmeņus un aspektus, ieguldījumu šajos mērķos un ilgtspējīgas attīstības panākšanā, kā atzīts pašā Lisabonas Eiropadomes sanāksmē,
            
         
               3.
            
            
               faktu, ka 33 miljoni cilvēku Eiropas Savienībā nav aktīvi nodarbināti, Eiropas darbaspēks noveco, un 32 % iedzīvotāju strādājošā vecuma grupā (78 miljoni) ir ar zemu kvalifikāciju. Savukārt nākamo piecu gadu laikā tikai 15 % no jaunradītajām darba vietām būs pieejams cilvēkiem ar pamatizglītību, turpretim 50 % no jaunradītajām darba vietām būs vajadzīgi augstas kvalifikācijas darbinieki,
            
         
               4.
            
            
               panākto progresu, jo īpaši saistībā ar darba programmu “Izglītība un apmācība 2010” valstu un Eiropas līmenī,
            
         
               5.
            
            
               Komisijas paziņojumu 2005. gada pavasara Eiropadomes sanāksmei (“Strādājot kopā izaugsmei un darbavietām – jauns sākums Lisabonas stratēģijai”) un vajadzību noteikt jomas, kurās Eiropadome varētu atbalstīt turpmāku progresu.
            
         UZSVER, KA
   
               6.
            
            
               Lisabonas stratēģijas pamatā ir zināšanu sabiedrība. Tādēļ izglītības un apmācības nozīme ir būtiska, jo tās nodrošina nepieciešamo iemaņu bāzi un radošo potenciālu;
               
                           —
                        
                        
                           Lisabonas mērķus attiecībā uz konkurētspēju un ekonomisko izaugsmi var sasniegt tikai tādā gadījumā, ja jaunieši, ienākot darba tirgū, ir pienācīgi sagatavoti kvalitatīvas izglītības un apmācības ceļā atbilstīgi sabiedrības attīstībai;
                        
                     
                           —
                        
                        
                           efektīvāks ieguldījums izglītībā un apmācībā kopumā veicina valsts nacionālā kopprodukta būtisku pieaugumu un dod ieguldījumu to personu nākotnes ienākumos, kas iziet apmācību;
                        
                     
                           —
                        
                        
                           labāka izglītības un apmācības kvalitāte, kā arī labāka piekļuve un aktīvāka dalība ne tikai palīdz aizvien lielākam cilvēku skaitam sevi pilnveidot, bet arī veicina ilgtspējīgu ekonomisko izaugsmi, sociālo kohēziju, kā arī vairāk un labāku darbavietu radīšanu;
                        
                     
                           —
                        
                        
                           augstākiem dalības un absolvēšanas rādītājiem sākotnējā izglītībā un apmācībā būs pozitīva ietekme uz darbaspēka kvalitāti, tie uzlabos cilvēku nodarbinātības spējas un tādējādi samazinās valsts izdevumus;
                        
                     
                           —
                        
                        
                           augstākās izglītības sektors atrodas izpētes, izglītības un jaunievedumu krustcelēs un tādēļ ir Eiropas Savienības konkurētspējas pamatā;
                        
                     
                           —
                        
                        
                           neviena attīstīta ekonomika nespēj izdzīvot bez nepātrauktas cilvēku iemaņu uzlabošanas, neatkarīgi no to vecuma. Tādēļ mūžizglītība ir būtiska, un to nepieciešams veicināt visās dalībvalstīs. Tā uzlabo darbaspēka vispārējo iemaņu līmeni, ļaujot cilvēkiem ātri pielāgoties mainīgajām darba tirgus prasībām un jaunajām tehnoloģijām, un uzlabojot nodarbinātības apstākļus un ģeogrāfisko mobilitāti. Šajā sakarā būtiska ir visu cilvēku apmācība informācijas un komunikāciju tehnoloģijās (datorpratībā);
                        
                     
         
               7.
            
            
               attiecībā uz ilgtspējīgas attīstības jautājumu un “vairāk un labākām darbavietām”, izglītība un apmācība nodrošina pamatu, uz kura var radīt labākas darbavietas un saglabātu izaugsmi; jo īpaši uz zinātnes atziņām balstītās sabiedrībās un ekonomikās;
               
                           —
                        
                        
                           vairāk darbavietu var rasties tikai no labākas un uz darbavietām orientētas ekonomiskās izaugsmes. no tā savukārt izriet, ka darbaspēkam jāpiemīt tām iemaņām un zināšanām, kuras vajadzīgas uzņēmējiem un uzņēmējdarbībām;
                        
                     
                           —
                        
                        
                           labākas kvalitātes darbavietas nozīmē augstāku darbinieku zināšanu līmeni, kas savukārt nozīmē lielāku pašizaugsmi visos izglītības un apmācības līmeņos mūža garumā, ņemot vērā demogrāfiskās izmaiņas. Izglītība un apmācība, neformāla apmācība un pašmācība ir veidi, kā to sasniegt;
                        
                     
                           —
                        
                        
                           Izglītība un apmācība palielina jauniešu izpratni par vides aspektiem un palīdz tiem saprast, ka ilgtspējīga ekonomiskā izaugsme, risinot pašreizējās paaudzes problēmas, nedrīkst pakļaut riskam nākamās paaudzes;
                        
                     
         
               8.
            
            
               attiecībā uz “plašākas sociālās kohēzijas” jautājumu izglītība un apmācība veicina sapratni un iecietību. Turklāt tās visiem paver vienlīdzīgākas sākotnējās iespējas dzīvē;
               
                           —
                        
                        
                           agrīna izglītība nodrošina labāko iespēju attīstīt bērnu sociālās iemaņas un sagatavot viņus augošajai daudzkulturālajai pasaulei, kurā mēs dzīvojam, un, jo īpaši, nodrošināt bērniem ar mazāk iespējām labāku sagatavošanu skolai;
                        
                     
                           —
                        
                        
                           pilsoņu izglītība tās plašākajā nozīmē, tostarp iespējas piedalīties pilsoniskās sabiedrības dzīvē, ir papildu līdzeklis, cīnoties pret kultūras un sociālo atstumtību, un veicinot jauniešu, kā arī cilvēku ar īpašām vajadzībām integrāciju sabiedrībā.
                        
                     
         ATGĀDINA, KA
   
               9.
            
            
               saskaņā ar Lisabonas secinājumiem Padome ir vienojusies par saskaņotu un integrētu darba programmu, turpmāk – “Izglītība un apmācība 2010”. Padome un Komisija savā kopīgajā starpposma Eiropadomei, kas pieņemts 2004. gada februārī, uzsvēra trīs prioritāšu jomas tūlītējai rīcībai:
               
                           —
                        
                        
                           koncentrēt reformas un ieguldījumus būtiskās uz zinātnes atziņām balstītajās sabiedrības jomās.
                        
                     
                           —
                        
                        
                           ieviest mūžizglītību praksē;
                        
                     
                           —
                        
                        
                           izveidot Eiropas izglītības un apmācības zonu.
                        
                     
         
               10.
            
            
               Ir panākta vienošanās par Europass, kā arī par citiem būtiskiem jautājumiem, kā piemēram, par neformālas apmācības un pašmācības identificēšanu un apstiprināšanu, kvalitātes nodrošināšanu Profesionālajā izglītībā un apmācībā (PIA) un konsultēšanu mūža garumā. Šobrīd par prioritāti būtu jānosaka šo vienošanos īstenošana valstu līmenī. Nākotnes prioritātes reformām un ieguldījumiem PIA ir noteiktas Padomes secinājumos, kas pieņemti 2004. gada 15. novembrī un bija pamatā Māstrihtas Communiqué, ko pieņēma 2004. gada 14. decembrī;
            
         
               11.
            
            
               Boloņas procesa ietekmē ir panākts progress Eiropas augstāko mācību iestāžu mācību programmu reformas veicināšanā. Turklāt 2003. gada decembrī tika pieņemta Erasmus Mundus programma, lai virzītu ES kā pētniecības centru izglītības jomā visā pasaulē. Tomēr vēl vairāk darbību un atbalsta no ES puses ļautu augstākās izglītības mācību iestādēm uzņemties savu galveno lomu Lisabonas mērķu sasniegšanā;
            
         
               12.
            
            
               lai uzraudzītu darba programmas progresu, Padome 2003. gada maijā pieņēma vairākus standartus Eiropas Savienībai kopumā. Tie ir īpaši nozīmīgi Lisabonas stratēģijas kontekstā un tādēļ būtu jāsasniedz līdz 2010. gadam;
            
         
               13.
            
            
               valstu līmenī notiek izglītības un apmācību sistēmu modernizācija, bet, lai ieviestu vajadzīgās reformas, vēl daudz kas ir paveicams.
            
         IESAKA
   
               14.
            
            
               Sagatavojot nākamo kopīgo Padomes un Komisijas ziņojumu Eiropadomes sanāksmei 2006. gadā, veikt turpmākus pasākumus Eiropas un valstu līmenī, ņemot vērā Lisabonas vidusposma pārskatu, saskaņā ar programmas “Izglītība un apmācība 2010” prioritātēm, kā tās tika noteiktas 2004. gada kopīgajā starpposma ziņojumā, jo īpaši attiecībā uz darbībām cilvēkkapitāla attīstībai;
               
                           —
                        
                        
                           Reformu un ieguldījumu koncentrēšana būtiskās uz zināšanām balstītās sabiedrības jomās realizēt Lisabonas mērķi,
                           
                                       —
                                    
                                    
                                       ievērojami palielināt sabiedrisko un privāto ieguldījumu izglītībā un apmācībā un to efektīvi pielietot;
                                    
                                 
                                       —
                                    
                                    
                                       attīstīt pētniecības kultūru, kā arī novērtēšanas sistēmas, lai nodrošinātu to, ka ES izglītības un apmācības sistēmas kļūst par pasaules kvalitātes rādītāju;
                                    
                                 
                                       —
                                    
                                    
                                       uzlabot pārvaldību valstu līmenī, iesaistot visas attiecīgās ieinteresētās puses, tostarp sociālos partnerus, un uzlabojot koordināciju attiecīgo valsts iestāžu starpā;
                                    
                                 
                                       —
                                    
                                    
                                       stiprināt sinerģiju un papildināmību starp izglītību un citām politikas jomām, kā piemēram nodarbinātība, izpēte un jaunievedumi, un makroekonomikas politiku;
                                    
                                 
                     
                           —
                        
                        
                           Mūžizglītības ieviešana praksē
                           Valsts stratēģijām attiecībā uz mūžizglītību būtu jātiecas nodrošināt to, ka visi pilsoņi iegūst pamatzināšanas, kas viņiem nepieciešamas zināšanu sabiedrībā, un ka tiek radīta atvērta, pievilcīga un pieejama mācīšanās vide. Šo mērķu sasniegšanu var cita starpā veicināt šādi pasākumi:
                           
                                       —
                                    
                                    
                                       mūžizglītības iespēju palielināšana, piemēram, izmantojot tālmācību, jo īpaši ar informācijas un komunikāciju tehnoloģiju starpniecību;
                                    
                                 
                                       —
                                    
                                    
                                       mūžizglītības pieprasījuma veicināšana ar pasākumiem, kas palīdz apvienot darbu ar ģimenes dzīvi;
                                    
                                 
                                       —
                                    
                                    
                                       izmaksu dalīšanas modeļu noteikšana turpmākām mācībām (darba devēji, darba ņēmēji un valsts civildienests);
                                    
                                 
                                       —
                                    
                                    
                                       valsts stratēģiju izstrāde, ar mērķi inter alia novērst pašreizējās atšķirības starp piekļuvi mūžizglītības iespējām lielos un mazos uzņēmumos, un augstas un zemas kvalifikācijas cilvēkiem;
                                    
                                 
                                       —
                                    
                                    
                                       integrētas rīcības programmas pieņemšana mūžizglītības jomā.
                                    
                                 
                     
                           —
                        
                        
                           Eiropas Izglītības un apmācības zonas izveide
                           
                                       —
                                    
                                    
                                       stiprināt atvērtu koordinācijas metodi, piemēram:
                                       
                                                   —
                                                
                                                
                                                   strādājot “peer learning”(mācīšanās iesaistot līdzbiedrus) grupās, ļaujot dalībvalstīm koncentrēties uz to prioritāšu jomām;
                                                
                                             
                                                   —
                                                
                                                
                                                   uzlabojot izglītības un apmācību statistikas darbības jomu, precizitāti un uzticamību;
                                                
                                             
                                                   —
                                                
                                                
                                                   nosakot rādītājus jaunās jomās un padarot tos darboties spējīgus, kā noteikts Kopīgajā starpposma ziņojumā, tostarp svešvalodu zināšanu rādītājus, kā tika pieprasīts Barselonas Eiropadomes sanāksmē 2002. gada martā.
                                                
                                             
                                 
                                       —
                                    
                                    
                                       pieņemt kopīgus atsauces punktus Eiropas līmenī tādās jomās kā pamatzināšanas un skolotāju un instruktoru apmācība;
                                    
                                 
                                       —
                                    
                                    
                                       stiprināt augstākās izglītības iestāžu lomu Lisabonas stratēģijā un uzlabot augstākās izglītības kvalitāti, lai celtu tās starptautisko pievilcību un studentu un personāla mobilitāti;
                                    
                                 
                                       —
                                    
                                    
                                       veicināt sinerģiju un papildināmību augstākās izglītības un izpētes starpā, lai veicinātu jaunievedumus un nodarbinātību ar jauno pētnieku mobilitātes un izpētes centru tīklu palīdzību;
                                    
                                 
                                       —
                                    
                                    
                                       līdz 2006. gada beigām izstrādāt Eiropas kvalifikācijas programmu kā kopējo atsauci, kas ietvertu gan PIA, gan vispārējo izglītību (vidējo un augstāko), kura balstīta uz zināšanām un mācīšanās rezultātiem;
                                    
                                 
                     
         AICINA EIROPADOMI
   
               15.
            
            
               atkārtoti apstiprināt, ka mūžizglītība ir un būs sine qua non Lisabonas mērķu sasniegšanai. Šajā sakarā darba programmas “Izglītības un apmācība 2010” veiksmīga īstenošana ir būtiska gan lai attīstītu zināšanas un jaunievedumus, gan lai radītu jaunas un labākas darbvietas;
            
         
               16.
            
            
               saglabāt vidusposma pārskata virzītājspēku, par prioritāti nosakot:
               
                           —
                        
                        
                           saskaņotu un visaptverošu mūžizglītības stratēģiju ieviešanu dalībvalstīs līdz 2006. gadam, ietverot visus izglītības un apmācības līmeņus un aspektus, lai attīstītu vajadzīgās iemaņas un zināšanas, iesaistot visas attiecīgās ieinteresētās puses;
                        
                     
                           —
                        
                        
                           izpētes veicināšanu visos izglītības un apmācības sistēmu līmeņos, kas atbalsta darbavietas un izaugsmi, kā arī sociālo kohēziju;
                        
                     
                           —
                        
                        
                           darba programmas “Izglītība un apmācība 2010” īstenošanu dalībvalstīs, tostarp nepieciešamo ieguldījuma pieaugumu izglītībā un apmācībā, un tā efektīvāku pielietojumu;
                        
                     
                           —
                        
                        
                           uzlabotu Eiropas sadarbību izglītībā un apmācībā, lai veicinātu un atbalstītu reformas, jo īpaši, izmantojot:
                           
                                       —
                                    
                                    
                                       
                                          peer learning (mācīšanās iesaistot līdzbiedrus) mācīšanos, kas vairāk pielāgota dalībvalstu vajadzībām;
                                    
                                 
                                       —
                                    
                                    
                                       progresa uzraudzības kvalitātes uzlabošanu;
                                    
                                 
                                       —
                                    
                                    
                                       to ieguldījumu palielināšanu, ko Lisabonas stratēģijai sniedz PIA, augstākā izglītība un izpēte;
                                    
                                 
                                       —
                                    
                                    
                                       Eiropas kvalifikāciju programmas attīstīšanu un uzlabošanu.
                                    
                                 
                     
         
               17.
            
            
               aicināt Padomi (Izglītība/jaunatnes lietas/kultūra) veicināt to aspektu uzraudzīšanu, kas ir to kompetencē, proti, izglītību un apmācību, saistībā ar Lisabonas stratēģijas ziņošanas mehānismiem;
            
         
               18.
            
            
               ietvert ierosmi par Eiropas Jaunatnes paktu Lisabonas stratēģijas vidusposma pārskatā, lai virzītu jauno eiropiešu paaudzi ar labiem darbiem, augstāku izglītības līmeni un apmācībām, kas uzlabotu to adaptēšanās spējas un definētu virzienus konkrētiem pasākumiem šajā nolūkā un saistībā ar programmu “Izglītība un apmācība 2010” un pasreizējām programmām.